Carcosa Seri Negara

Carcosa Seri Negara adalah sebuah kompleks agam atau mahligai terletak di sebelah Taman Tasik Perdana, Kuala Lumpur.

Tempat ini dibina oleh Sir Frank Swettenham pada tahun 1896 dan merupakan kediaman rasminya sebaik pindah pada 1904. Bangunan ini menjadi kediaman rasmi Pesuruhjaya Tinggi British, sedangkan King's House (kini digelar "Seri Negara") merupakan rumah tetamu rasmi bagi tetamu Malaysia yang terpenting. Carcosa dipulang kepada Kerajaan Malaysia pada 1987.

Binaan 
Rumah ini terdiri dari dua bangunan utama: Carcosa dan Seri Negara (atau King's House).

Carcosa 
Rumah agam Carcosa dibina berdasarkan rekaan sama ada dari Arthur Benison Hubback atau Arthur Charles Alfred Norman atas arahan Jurutera Negeri Jabatan Kerja Raya Selangor Charles Edwin Spooner dari 1896 hingga 1897.

Frank Swettenham memberi nama bangunan ini diilham selepas beliau membaca suatu antologi cerita pendek karya Robert W. Chambers bertajuk The King in Yellow  tahun 1895 di mana nama itu merujuk kepada suatu bandar purba penuh misteri yang menghilang; beliau turut memilih nama tersebut kerana barangkali kata gabung bahasa Itali iaitu cara "disayang" dan casa "rumah" menjadi "kediaman diidamkan/disayangi" (desired dwelling).

Seri Negara 
Rumah ini pada asalnya dibina sebagai tempat kediaman rasmi menyambut tetamu-tetamu Gabenor Negeri-negeri Selat (Governor's Residence); ia dibuka pada tahun 1913. Ia kemudiannya dikenali sebagai the King's House.

Sejarah 
Kuala Lumpur pada masa itu merupakan sebuah kampung sederhana yang pada khususnya didiami oleh pelombong timah Cina. Akan tetapi Sir Frank mencintai tapak ini sejak 1888 sewaktu melawat kawasan hutan di pinggir barat. Oleh sebab beliau berasa bahawa bandar itu memerlukan sebidang kawasan awam, Sir Frank mengempang sungai di tapak hutan. Sungai itu menjadi tasik dan hutannya menjadi apa yang kini dikenali sebagai Taman Tasik Perdana.

Dari 1904 sehingga serangan Jepun pada 1941, Carcosa merupakan kediaman rasmi wakil-wakil tertinggi British kepada negeri-negeri Melayu. Semasa Perang Dunia II, Carcosa menjadi Dewan Mes Pegawai Kanan Tentera Jepun. Pada Ogos 1945, Tentera British menggunakan tempat itu untuk Pegawai-pegawai Kanannya sehingga Ketua Setiausaha dilantik.

Zaman pasca-perang 
Dengan kemerdekaan Persekutuan Tanah Melayu pada 1957, Carcosa menjadi kediaman rasmi Pesuruhjaya Tinggi British, sedangkan King's House (kini digelar "Seri Negara") mernjadi bangunan Istana Tetamu rasmi bagi tetamu-tetamu Persekutuan Tanah Melayu (dan kemudiannya Persekutuan Malaysia) terpenting.

Semasa Perhimpunan Agung Pertubuhan Kebangsaan Melayu Bersatu 1982, Rahmah Osman iaitu wakil Pergerakan Wanita parti tersebut menggesa Mahathir bin Mohamad agar mendapatkan kembali tanah Carcosa atas sebab ia "hak negara". Sebuah memorandum ditandatangani di mana pemilikan Carcosa diserahkan pulang pada tahun 1984 ditukarkan dengan sebidang tanah di Ampang, penyerahan ini dirasmikan 3 tahun kemudian.

Pada 1989 tidak lama selepas Ratu Elizabeth II mendiami di Carcosa semasa Mesyuarat Ketua-Ketua Kerajaan Komanwel, pentadbiran kedua-dua rumah agam ini digabung untuk membentukkan kompleks "Carcosa Seri Negara" kini.

Pengurusan kini 
Kediaman ini menjadi salah satu latar penggambaran filem Crazy Rich Asians semasa ia dibikin tahun 2017 di mana ia berada dalam keadaan terbiar pada ketika ini, pengarah filem tersebut Jon M. Chu menyatakan beliau sendiri melihat dalaman kediaman tersebut dipenuhi najis monyet semasa melakukan kerja membersihkan lokasi ini.

Muzium Warisan Asia (Asian Heritage Museum, AHM) dipertanggungjawabkan menguruskan pekarangan rumah agam tersebut sebagai suatu hotel mewah sejak mendapat hak penyewaan daripada Pesuruhjaya Tanah Persekutuan (PTP) selama tiga tahun sejak April 2017 hingga Mac 2020 dengan syarat kos pembaikan ditanggung AHM sendiri; namun, PTP menghalau pihak AHM keluar dari Carcosa Seri Negara tanpa sebab hampir setahun sebelum tarikh dijanjikan pada bulan Mac lalu sebelum notis sitaan diberikan mereka pada April tahun sama. Pada 2019, akhbar Sinar Harian melaporkan bahawa pihak muzium tersebut menanggung kerugian mencecah RM1.3 juta menguruskan Carcosa Seri Negara termasuk kos pembaikan dan pemulihan bangunan bersejarah tersebut. Pada bulan Julai tahun sama, akhbar The Star mendapati dari sumber yang dekat dengan Kementerian Pelancongan, Kesenian dan Kebudayaan Malaysia bahawa kompleks tersebut mengalami kerosakan mendalam di mana dindingnya dihinggapi kulat serta adanya tanda kebocoran pada lantai rumah agam.

Rujukan

Pautan luar 
 Laman Rasmi Carcosa Seri Negara
 Where to Stay in Turks and Caicos

Bangunan dan struktur di Kuala Lumpur
Hotel di Kuala Lumpur
Hotel di Malaysia